Republikken Nord-Makedonias nasjonalbank

Republikken Nord-Makedonias nasjonalbank (makedonsk: Народна банка на Република Северна Македонија) er sentralbanken i Nord-Makedonia. Sentralbanken ble etablert i 1991 og har sitt hovedkontor i hovedstaden Skopje. Sentralbanken ble etablert ved oppløsningen av Jugoslavia på 1990-tallet. Den nasjonale valutaen ble lansert i april 1992. Historie Landområdet som i dag utgjør Nord-Makedonia fikk i hovedsak sine grenser fastsatt etter den 2. verdenskrig, da Den føderale folkerepublikken Jugoslavia anerkjente slavisktalende makedonere som en egen nasjon og etablerte en delstat med navnet Folkerepublikken Makedonia. Den 19. oktober 1946 ble Makedonska Stopanska Banka slått sammen med sentralbanken i det tidligere føderale Jugoslavia. Denne enheten hadde som oppgave å fungere som sentralbank i Folkerepublikken Makedonia. Dette var riktignok ikke en fullferdig sentralbank, men hadde oppgaver som å utstede valuta og å føre tilsyn med finansnæringen. Sentralbankens første leder var Todor Mirovski, som tidligere ledet Makedonska Stopanska Banka. Nord-Makedonias sentralbankoppgaver var delt mellom det makedonske hovedkontoret og Jugoslavias sentralbank. Hovedkontoret ble en avdeling underlagt Jugoslavias sentralbank, og utover på 1960-tallet sentraliserte Jugoslavia oppgavene, slik at hovedkontoret i større grad ble redusert til å utføre rutineoppgaver. Pengepolitikk, beslutninger og reguleringer ble gjort i Beograd. Denne perioden (1946-1970) kalles den preinstisusjonelle perioden for Nord-Makedonias sentralbank. I 1971 startet den perioden som omtales som en formell institusjonalisering (1971-1991). Det ble etablert sentralbanker i de jugoslaviske republikkene, bl.a. Republikken Makedonias nasjonalbank. Makedonia vedtok i 1972 sin første sentralbanklov, og i 1974 ble sentralbanken også definert i grunnloven. Den først sentralbanksjefen i den nye sentralbanken var Stojan Kjosev, han ble utnevnt i 1972. Sentralbanken var en egen juridisk enhet, med ansvar for projeksjon av kredittpolitikk i Makedonia. Men, ansvaret for å bestemme penge-, kreditt og valutapolitikk lå fortsatt hos Jugoslavias sentralbank, selv om republikkenes sentralbanker ble rådført i stadig flere beslutninger. I 1977 overtok Makedonias sentralbank ansvaret for lisensieringen av banknæringen, og å ansvar for å føre tilsyn med bankenes likviditet. De fikk også ansvar for å gjennomføre internasjonal betalingsformidling og kredittoperasjoner. Sentralbankens tredje periode startet i 1991, da Republikken Makedonia ble uavhengig fra Jugoslavia. Republikken Makedonias nasjonalbank introduserte ny valuta (denar). Sentralbankens strategi de første årene var knyttet til pengemengden (M1), men i 1995 endret de til å ha som mål å ha stabil valutakurs målt opp imot tysk mark, senere euro. I dag har sentralbanken inflasjonsstyring som hovedstrategi. Målsettinger og hovedoppgaver Republikken Nord-Makedonias nasjonalbank har som hovedmål å sørge for prisstabilitet, dvs. lav og stabil inflasjon. Hovedoppgavene er: Utvikle og utføre landets pengepolitikk Delta i utarbeidelsen av landets valutakursregime Utvikle og utføre landets valutapolitikk Forvalte landets valutareserver Utstede sedler og mynter Føre tilsyn med internasjonale pengeoperasjoner og utarbeide landets betalingsbalanse Samle og presentere relevant økonomisk statistikk Sørge for et trygt og effektivt betalings,- oppgjørs- og clearingsystem Regulere og lisensiere finansnæringen Føre tilsyn med føre tilsyn med valutatransaksjoner, valutaveksling og pengeoverføringer, og overvåke hvitvasking av penger Være regjeringens bank Delta i internasjonale institusjoner og organisasjoner Organisere handel og oppgjør av verdipapirer på OTC-markedene Sentralbanksjef Per september 2018 var Anita Angelovska Bezhoska sentralbanksjef. Hun overtok denne stillingen i mai 2018 og overtok da etter Dimitar Bogov. Se også Liste over verdens sentralbanker Referanser Eksterne lenker Offisielt nettsted (en) National Bank of North Macedonia – kategori av bilder, video eller lyd på Commons